Uđđâ muusik kišto 2023

pienoiskuva|Benjamin YleX Pop -tábáhtusâst ive 2016
pienoiskuva|Robin YleX Pop -tábáhtusâst ive 2017
pienoiskuva|Portion Boys skammâmáánust 2017
Uđđâ muusik kišto 2023 (uán. UMK2023 teikkâ UMK23) lâi 12. tohe, ko lávlumkišto uárnejui já 2. tohe, ko tot čielgui anarâškielân. Kišto uárnejui kuovâmáánu 25. peeivi 2023 Logomost Tuurkust. Uđđâ muusik kištoost väljejui Suomâ ovdâsteijee ive 2023 Euroviisuid, moh uárnejuvvojii Liverpoolist, Ovtâstum kunâgâskoddeest, veikkâ Ukraina ovdâsteijee Kalush Orchestra vuoitij-uv ive 2022 Euroviisuid. 

Kišto fiinaal uárnejui kuovâmáánu 25. peeivi 2023. Kiišton uásálistii 7 artistid. Käärijä finnij finalist 539 čyegisid suomâkielâg pitástis Cha cha cha já vuoitij ubâ kišto. Siämmáá ive vyesimáánust sun ovdâstij Suomâ ive 2023 Euroviisuin Liverpoolist, Ovtâstum kunâgâskoddeest.

 Formaat 
 Rääđih 
 Äššitobdeerääđi 
Yle valjim rááđán kuleh oovce áámmátolmožid: YleX muusikhovdâ Tapio Hakanen, syemmilâš musikkár Aija Puurtinen, Yle X3M já Yle Vega muusikhovdâ Amie Borgar, Radio Suomi muusikhovdâ Johan Lindroos, Nelonen Media muusikhovdâ Jussi Mäntysaari, UMK TV-stivrejeijee Juhis Valtonen, YleX toimâtteijee Katri Norrlin já Spotify Finland senior editor Samuli Väänänen. Hakanen tuáimá rääđi saavâjođetteijen. Rääđi pargon lii kuldâliđ puoh kiišton vuolgâttum pittáid já valjiđ täin pittáid finalân. Taat rääđi ij valjii Suomâ ovdâsteijee Euroviisui finalist.

 Aalmugijkoskâsiih rääđih 
Suomâ ovdâsteijee taan ive Euroviisui finalist väljejii aalmugijkoskâsiih rääđih čiččâm enâmist: Australia, Espanja, Ovtâstum kunâgâskodde, Puola, Saksa, Ruotâ já Ukraina. Rääđijesâneh lijjii: 

 Staatâ Rääđijeessân  William Lee Adams  Mark Forster  Angy Fernández  Cornelia Jakobs   Kamil Staszczyszyn  Jude York  Timur Miroshnychenko

 Jođetteijeeh já čielgejeijeeh 
Taan ive kišto jođetteijen lâi Sunrise Avenue -juávhu lávloo já kitarist Samu Haber. Taat lâi nubbe kerdi, ko lâi máhđulâš čuávvuđ kišto Yle Areena já radio peht sehe orjâlâš- já anarâškielân. Linda Tammela čielgij orjâlâškielân já Heli Huovinen anarâškielân. Kišto puovtij čuávvuđ eres-uv kieláid, moi čielgejeijen lijjii Mikko Silvennoinen (suomâkielâ), Johan Lindroos já Eva Frantz (ruotâkielâ), Jani Kareinen (eŋgâlâskielâ), Levan Tvaltvadze (ruošâkielâ), Galyna Sergeyeva (ukrainakielâ) já Miguel Peltomaa (syemmilâš seevvimkielâ).

 Ovdil fiinaal 
Occeeh vuolgâttii pitáidis čohčâmáánu 1.–5. peeivi 2022. Ive 2023 kiišton vuolgâttuvvojii ohtsis 363 pittád, main Yle valjim rääđi valjij 7 pittád finalân. Täin nelji pitá láá suomâkielân já kulmâ eŋgâlâskielân. Uđđâivemáánu 11. peeivi 2023 rääđi almostitij listo finalistijn: Benjamin, Keira, Kuumaa, Käärijä, Lxandra, Portion Boys já Robin Packalen. Finalistij pitái videoh almostuvvii Uđđâ muusik kišto jieijâs YouTube-kanavast já Yle Areenast uđđâivemáánu 12. peeivi rääjist ohtâ häävild. 

 Artist Pittá Kielâ Laavlârähteeh Benjamin Hoida mut suomâkielâ Atso Soivio, Benjamin Peltonen já Iivari Suosalo Keira No Business on the Dancefloor eŋgâlâskielâ Axel Ehnström, Jason OK já Teemu Brunila Kuumaa Ylivoimainen suomâkielâ Aarni Soivio, Johannes Brotherus, Jonas Olsson já Jonttu Luhtavaara Käärijä Cha cha cha suomâkielâ Aleksi Nurmi, Johannes Naukkarinen já Jere Pöyhönen Lxandra Something to Lose eŋgâlâskielâ Alexandra Lehti, Amy Kuney, Belinda Huang já Minna Koivisto Portion Boys Samaa taivasta katsotaan suomâkielâ Mikael Forsby, Mikko Tamminen já Raimo Paavola Robin Packalen Girls Like You eŋgâlâskielâ Joonas Parkkonen, Robin Packalen já Zoë Moss

 Fiinaal 
Kišto uárnejui kuovâmáánu 25. peeivi 2023 Logomost Tuurkust. Toos lasseen fiinaal meid vuolgâttui njuolgâ vuolgâttâssân Yle TV1 -kanavast, Yle Areenast já YleX, Yle Radio Suomi já Yle X3M -radiokanavain. Vuolgâttâs čuovvuu koskâmiärálávt 1 300 000 olmožid.

Finalist artisteh lávdástii čuávuváá oornigist: 

 Nr. Artist Pittá 1 Robin Packalen Girls Like You 2 Kuumaa Ylivoimainen 3 Käärijä Cha cha cha 4 Keira No Business on the Dancefloor 5 Benjamin Hoida mut 6 Lxandra Something to Lose 7 Portion Boys Samaa taivasta katsotaan

 Jienâstem 
Keččeeh já kuldâleijeeh puohtii jienâstiđ mielâšuoŋâs tuše talle, ko kišto jienâstemäigi lâi joođoost. Sij pessii jienâstiđ tekstâviestáin, puhelin peht teikkâ Yle jieijâs heiviittâssáin. Heiviittâs peht jienâstem lâi mávsuttem, mut jis sooitij teikkâ vuolgâttij tekstâviestâ já jienâstij, te tot ij lamaš mávsuttem.

+ Aalmugijkoskâsij raađij adelem jienah Nr. Artist Pittá        Ohtsis 1 Robin Packalen Girls Like You 2 - 2 8 2 2 12 28 2 Kuumaa Ylivoimainen 10 6 6 4 4 6 8 44 3 Käärijä Cha cha cha 6 12 12 10 10 12 10 72 4 Keira No Business on the Dancefloor 12 4 4 6 6 4 6 42 5 Benjamin Hoida mut - 2 - 12 12 8 - 34 6 Lxandra Something to Lose 4 10 10 - 8 10 4 46 7 Portion Boys Samaa taivasta katsotaan 8 8 8 2 - - 2 28

+ Aalmugjienah Nr. Artist PittáJienahProoseentČuággáh 1 Robin Packalen Girls Like You 21 303 9,18 % 81 2 Kuumaa Ylivoimainen 16 569 7,14 % 63 3 Käärijä Cha cha cha 122 822 52,95 % 467 4 Keira No Business on the Dancefloor 23 933 10,31 % 91 5 Benjamin Hoida mut 8 416 3,62 % 32 6 Lxandra Something to Lose 6 312 2,72 % 24 7 Portion Boys Samaa taivasta katsotaan 32 612 14,06 % 124

 Kišto loppâpuáđus 
Aalmugijkoskâsij raađij adelem jienah já aalmugjienah reknistuvvojii oohtân nuuvt ete aalmugjienâi tiädduárvu lâi 75 % já aalmugijkoskâsij raađij jienâi 25 %.

 Nr. Artist Pittá Aalmugijkoskâsij raađijadelem jienah Aalmugjienah Ohtsis Saje 1 Robin Packalen Girls Like You 28 81 109 4 2 Kuumaa Ylivoimainen 44 63 107 5 3 Käärijä Cha cha cha 72 467 539 1 4 Keira No Business on the Dancefloor 42 91 133 3 5 Benjamin Hoida mut 34 32 66 7 6 Lxandra Something to Lose 46 24 70 6 7 Portion Boys Samaa taivasta katsotaan 28 124 154 2

 Fáádást eres soojijn 
 Fiinaal anarâškielân já orjâlâškielân Yle Areenast

 Käldeeh 

*